open-index/open-wikipedia-markdown huggingface dataset:
Անու Վեհվիլյանեն

**Անու Հելենա Վեհվիլյանեն** (, ), Ֆինն կին քաղաքական գործիչ։ «Կենտրոն» կուսակցության անդամ։ 2020 թվականի հունիսի 9-ից Ֆիննական խորհրդարանի նախագահի ժամանակավոր պաշտոնակատար։ Նախկինում՝ համայնքային զարգացման նախարար (2015-2019), տեղական զարգացման և տրանսպորտի նախարար (2019), տրանսպորտի նախարար (2007-2011)։ 1995-2003 թվականներից և 2007-ից մինչև հիմա պատգամավոր էդուսկունտան։

## Կենսագրություն
Ծնվել է 1963 թվականի սեպտեմբերի 9-ին Հյուսիսային Սավոյի շրջանի Լեպպվիրտա քաղաքում։

1982 թվականին ավարտել է Սավոնլիննայի գեղարվեստական վարժարանը։ 1984 թվականին ավարտել է Կորպիլախտիի Ալկիո ուսումնարանը։ 1994 թվականին ստացել է Փիլիսոփայության մագիստրոսի աստիճան Յոենսուի համալսարանում։

1993-1994 թվականներին Անուն մամուլի քարտուղար էր Պաավո Վյորինենի նախագահական քարոզարշավի ընթացքում։ 2004-2006 թվականներին  Suomen Posti Oy- ի տնօրենների խորհրդի անդամ։

1993-2012 թվականներին եղել է քաղաքային խորհրդի անդամ։

1995 թվականի մարտի 19-ի խորհրդարանական ընտրությունների արդյունքներով ընտրվել է Հյուսիսային Կարելիայի նահանգից Էդուսկունտայի պատգամավոր։ 1999 թվականի մարտի 21-ին վերընտրվել է Հյուսիսային Կարելիայի մարզից։ 2007 թվականի մարտի 18-ին կրկին ընտրվել է և վերընտրվել Հյուսիսային Կարելիայի մարզից։ 2015 թվականի ապրիլի 19-ի ընտրություններից սկսած՝ ներկայացնում է Սավո Կարելիայի շրջանը։

2007 թվականի ապրիլի 19-ին Վանհանենի երկրորդ գրասենյակում նա ստացավ տրանսպորտի նախարարի պորտֆելը։ Պաշտոն պահպանեց Կիվինիեմիի հաջորդ գրասենյակում։

2015 թվականի մայիսի 29-ին Սիփիլիա կաբինետում ստացավ Քաղաքապետարանի զարգացման նախարարի պորտֆելը։ 2019 թվականի մայիսի 29-ից Ալուն քաղաքապետի զարգացման և տրանսպորտի նախարար էր, փոխարինեց տրանսպորտի նախարար Անն Բերներին, որը տեղափոխվեց Skandinaviska Enskilda Banken (SEB) տնօրենների Խորհուրդ։

9 հունիսի, 2020 թվականին ընտրվեց Ֆինլանդիայի խորհրդարանի նախագահ (Էդուսկունտա)։ Ստացել է 167 ձայն։ Փոխեց Մատի Վանհանենին, ով Ֆինանսների նախարարի պորտֆելը ստացավ «Կենտրոն» կուսակցության նախագահ Կատրի Կուլմունիի հրաժարականից հետո՝ պետության հաշվին խորհրդատվական ծառայություններ գնելու սկանդալի պատճառով։

1999-2011 թվականներին ամուսնացած է եղել Թիմո Հիլթունենի (Timo Hiltunen) հետ։

## Ծանոթագրություններ

## Արտաքին հղումներ
* 

Կատեգորիա:Ֆինլանդիայի կին քաղաքական գործիչներ
Կատեգորիա:Խորհրդարանի նախագահներ
Չեսթեր Թըրներ

**Չեսթեր Դյուեյն Թըրներ** (, ), ամերիկացի սերիական մարդասպան, աֆրոամերիկացի։ Պաշտոնապես մեղադրվում է Լոս Անջելեսում 10 սպիտակամորթ կանանց սպանության, ինչպես նաև իր զոհերից մեկի չծնված երեխայի մահվան մեջ։

## Վաղ տարիներ
Չեստեր Թըրները ծնվել է 1966 թվականի նոյեմբերի 5-ին Արկանզաս նահանգի Ուորեն քաղաքում։ 1971 թվականին նրա ծնողները ամուսնալուծվել են, և նա մոր հետ տեղափոխվել է Կալիֆոռնիա։ Ընտանիքը բնակվել է Հարավային Լոս Անջելեսում՝ քաղաքի սոցիալապես անապահով թաղամասերից մեկում՝ որդուն կերակրելու համար, Չեսթերի մայրը 1970-ական թվականներին  միաժամանակ երկու աշխատանք է  կատարել՝ առանց պատշաճ դաստիարակելու որդուն, ինչն ազդել է նրա վարքագծի վրա։ Քանի որ ազատ ժամանակի մեծ մասը Թըրները տրամադրել է ինքն իրեն, նա սկսել է դպրոց գնալ և ավելի շատ ժամանակ անցկացնել փողոցում՝ շփվելով նույն ձախորդ դեռահասների հետ՝ աստիճանաբար ներքաշվելով քրեական կյանքի մեջ։ Թըրները հաճախել է «Locke High School» դպրոց, դպրոցական տարիներին նա հայտնի է եղել կարգապահության խախտմամբ և սոցիալական նորմերի ոտնահարմամբ, ինչի հետևանքը դարձել է Չեսթեր Թըրների՝ 1983 թվականին դպրոցից դուրս գալը։ Որոշ ժամանակ անց Թըրներն առաջին անգամ ձերբակալվել է զենքի գործադրմամբ հարձակման համար, սակայն զոհն ազատվել է միայն վախից։ Թըրները դատապարտվել է մի քանի ամսվա ազատազրկման և ազատության մեջ էր հայտնվել 1984 թվականի սկզբին։ Փորձելով հեռու մնալ քրեականից` Թըրները գտել է աշխատանք և տարիներ շարունակ աշխատել է «Dominos» պիցցայի ցանցում որպես պիցցայի առաքիչ։ Ազատ և աշխատանքային ժամանակի մեծ մասը Թըրներն անցկացրել է անցկացրել է Հարավային Լոս Անջելեսի չորս թաղամասերում՝ Ֆիգերո Սթրիթ փողոցի երկու կողմերում, որտեղ տեղակայված են բազմաթիվ հյուրանոցներ և տարածված է մարմնավաճառությունը։ 1980-ական թվականների վերջին Թըրներն ամուսնացել է դպրոցական ընկերուհի Ֆելիսիա Կոլիերայի հետ, սակայն, չնայած դրան, շարունակել է երկար ժամանակ անկացնել մարմնավաճառների ու սուտենյորների հասարակության շրջանում։ Միևնույն ժամանակ, նա «Dominos» պիցերիայի վարչակազմի հովանավորությամբ սկսել է մենեջերի մասնագիտությամբ ուսուցում, բայց ուսուցման ավարտից քիչ առաջ և առաջին երեխայի ծննդին՝ 1991 թվականի վերջին, Թըրները կրկին ենթարկվել է կալանքի և նրա քրեական գործունեությունը թափ է հավաքել, որի պատճառով նա հայտնվել է ոստիկանների  ուշադրության կենտրոնում։

## Քրեական գործունեություն
Դատապարտվել է մահապատժի։ ԴՆԹ-ի անալիզի արդյունքներով 1987-1998 թվականներին Լոս Անջելեսում իրականացվել է 13 կնոջ սպանություն։

## Ջոնսի գործ
Թըրների կատարած մի քանի սպանություններ սխալմամբ վերագրվել են Դեյվիդ Ալեն Ջոնսին։ Ջոնսին դատապարտել են։ Սակայն, երբ ԴՆԹ-ի անալիզներն ապացուցել են նրա անմեղությունը, նա բանտից ազատ է արձակվել 2004 թվականի մարտին և վերականգնվել։ Որպես փոխհատուցում բանտում անցկացրած 11 տարվա ընթացքում նա ստացել է 720 000 ԱՄՆ դոլար։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի հանցագործներ
Կատեգորիա:Ամերիկացի սերիական մարդասպաններ
Կատեգորիա:Մահապատժի դատապարտվածներ
Շավարշ Սարգսյան

**Շավարշ Արշակի Սարգսյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Շավարշ Սարգսյանը ծնվել է 1920 թվականին (այլ տվյալների համաձայն՝ 1915 թվականին): 1936-1937 թվականներին ավարտել է Կիրովականի մանկավարժական ուսումնարանը և ուսուցչական աշխատանքի անցել Ղուկասյանի շրջանի Մուսայելյան գյուղում՝ որպես մաթեմատիկայի ուսուցիչ և դպրոցի ուսմասվար։ 1939 թվականին Սարգսյանը զորակոչվել է բանակ և ուղարկվել Թերմեզի զինվորական ուսումնարանը, որն ավարտել է կրտսեր լեյտենանտի կոչումով։ Ծառայությունը շարունակել է Սամարղանդում, եղել է դասակի հրամանատար։

1941 թվականի վերջերին Կալինինի մոտ 61-րդ բանակի 5-րդ Վիտեբսկյան դիվիզիայի շարքերում մասնակցել է թշնամու դեմ մղված մարտական գործողություններին։ Նրան շնորհվել է լեյտենանտի, ապա՝ավագ լեյտենանտի կոչում։ Սարգսյանը մասնակցել է Զուբցով և Ռժև քաղաքների տարածքներում ծավալված թեժ մարտերին։ Նրա մարտական ուղին ձգվել է Ստալինգրադ, Միլերովա, Բելգորոդ, Կուրսկ, Պենսկ, Պարնիչ, Սլուցկ ուղղությամբ։ 1944-1945 թվականներին նա մասնակցել է Դանցիգի ազատագրմանը, Վիսլա-Օդերյան պատմական մարտերին։

Մարտական ծառայությունների համար Սարգսյանը պարգևատրվել է Կարմիր դրոշի, Հայրենական պատերազմի 2-րդ աստիճանի, Կարմիր աստղի շքանշաններով և մեդալներով։

1946 թվականին Սարգսյանը բանակից զորացրվելուց հետո աշխատանքի է անցել Լենինականում։ Միաժամանակ, ավարտել է Երևանի մանկավարժական ինստիտուտը։ Վերջին տարիներին պաշտոնավարել է «Հացիկ» սովխոզտեխնիկումում։

Շավարշ Սարգսյանը մահացել է 1999 թվականին։ Թաղված է Շահումյանի գերեզմանատանը։

## Պարգևներ
* Հայրենական պատերազմի 2-րդ աստիճանի շքանշան
* Կարմիր դրոշի շքանշան
* Կարմիր աստղի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Կամաու

**Կամաու** (), քաղաք Վիետնամում, համանուն Կամաու համայնքի մայրաքաղաքն է, գտնվում է Մեկոնգ գետի դելտայում։

Վիետնամի նախկին նախագահ Նգուտեն Տան Զունգը ծնվել և ապրել է այստեղ։ Քաղաքն ունի իր տրանսպորտային համակարգը, բեռների զգալի մասը տեղափոխվում է  նավակների և զբոսանավերի միջոցով։

## Բնակչություն
ձախից|մինի|200x200փքս|Ֆան Նգոկ Հիեն փողոցը
Քաղաքի բնակչությունը կազմում է մոտ 204 895 մարդ (2010 թվականի դրությամբ)։ Նրանցից շատերը էթնիկ վիետնամցիներ կամ չինացիներ են, մեծ մաս են կազմում նաև քմերները (300 տնային տնտեսություն), 400 տնային տնտեսություններում ապրում են հոա ազգության ներկայացուցիչներ։ Կամաու կարելի է հասնել «1A» ավտոմայրուղով (360 կմ հարավ-արևմուտք Հոշիմինից) կամ օդով (քաղաքում կա օդանավակայան)։

## Վարչական բաժանում
Կամաուն բաժանվում է՝

* 8  քաղաքային թաղամասերի (phường)
* 7 գյուղական համայնքների (xã).

## Տնտեսություն
Կամաուն ծովախեցգետինների խոշորագույն արտահանող է Վիետնամում։ 2005 թվականին Կամաուի միայն մեկ գավառը 500 միլիոն դոլարի ծովախեցգետին է արտահանել։ Իրականացվել է 1,4 միլիարդ ԱՄՆ դոլար արժողությամբ  «Gas Power Fertilizer Project» խոշոր նավթային նախագիծը։ Այն ներառում է հետևյալ կառույցները․

* 2 ջերմային էլեկտրակայաններ 1500 ՄՎտ ընդհանուր հզորությամբ (սարքավորումները տրամադրելու է  «Siemens» գերմանական ընկերությունը)
* Տարեկան 800․000 տոննա հզորությամբ կարբամիդի պարարտանյութի արտադրական գործարան։
* «PM3» գազի հանքավայրի18 դյույմ տրամագծով գազի խողովակաշար՝ 298 կմ ջրի տակ և 27 կմ ցամաքում  երկարաձգելու համար։ Արտադրողականություն՝ տարեկան երկու միլիարդ կուբամետր գազ։

## Կլիմա

## Զբոսաշրջություն
մինի|200x200փքս|Կրիայի միս
Կամաու նահանգում կան տեսարժան վայրեր՝ թռչունների արգելոցներ, Վիետնամի ամենահարավային կետում Կամաուի հրվանդանը, Ումինի շրջանը՝ հայտնի մանգրովայի անտառներով և տարբեր՝ վիետնամական, չինական, քմերական և այլ  խոհանոցների «խառնուրդով»։ Կամաու քաղաքում կան քմերների շատ մեհյաններ։

## Տրանսպորտ
Կամաու քաղաքն ունի սեփական օդանավակայանը։

## Լուսանկարներ

Պատկեր:Camaucity from air2.jpg|Քաղաքի գործող մասը օդից
Պատկեր:Camaucity from air3.jpg|Քաղաքի գլխավոր փողոց
Պատկեր:Camaucity form air4.jpg|Կամաու


## Ծանոթագրություններ

Կատեգորիա:Վիետնամի բնակավայրեր
Կատեգորիա:Վիետնամի քաղաքներ
Կատեգորիա:Քաղաքներ
Սահակ Հակոբյան (մանկավարժ)

**Սահակ Եղիայի Հակոբյան** (), հայ մանկավարժ, Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Սահակ Հակոբյանը ծնվել է 1916 թվականին, Արտաշատի շրջանի Վերին Արտաշատ գյուղում։ 1934 թվականին ավարտել է շրջկենտրոնի մանկավարժական ուսումնարանը և նշանակվել Վեդու (այժմ՝ Արարատի) շրջանի Զովաշենի տարրական դպրոցի վարիչ։ Այնուհետև տեղափոխվել է Սովետաշեն գյուղի միջնակարգ դպրոցը, դասավանդել է հայոց լեզու։ Աշխատել է Արտաշատի շրջանի Մուղանի յոթնամյա դպրոցում, միաժամանակ սովորել է Երևանի հեռակա մանկավարժական ինստիտուտի լեզվագրական ֆակուլտետում։

1941 թվականին Սահակը մեկնել է բանակ, սովորել հետևակային ուսումնարանում և, ուսումը չավարտած, մեկնել է գործող բանակ։ 1943 թվականի օգոստոսին նա 89-րդ հայկական դիվիզիայի 400-րդ գնդի կազմում թշնամու դեմ կռվել է Նովոռոսիյսկի մատույցներում, ազատագրել նաև Վերխնեբականսկը և մի շարք այլ բնակավայրեր։ Նատուխան ավանն ազատագրելու համար մղված մարտերում Հակոբյանը վիրավորվել է և ապաքինվելուց հետո տեղափոխվել է Առաջին ուկրաինական ռազմաճակատ։ 274-րդ գնդի կազմում, որպես գնդացրորդ, մասնակցել է Ժիտոմիրի և շրջակա մի շարք գյուղերի ազատագրմանը։ Երկրորդ անգամ է վիրավորվել և ապաքինվելուց հետո, 1944 թվականի մարտին զորացրվել է։ Պարգևատրվել է Հայրենական պատերազմի երկրորդ աստիճանի շքանշանով և մի շարք մեդալներով։

Զորացրվելուց հետո Հակոբյանը երկար տարիներ մայրենի լեզու է դասավանդել Արտաշատի շրջանի դպրոցներում։ 1976 թվականին անցել է կենսաթոշակի։

## Պարգևներ
* «Հայրենական պատերազմի» երկրորդ աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Սահակ Հարությունյան

**Սահակ Միսակի Հարությունյան** (), հայ մանկավարժ։ ԽՄԿԿ անդամ (1942): Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Սահակ Հարությունյանը ծնվել է 1916 թվականին, Արտաշատի շրջանի Մրգավան գյուղում։ Ավարտել է գյուղի միջնակարգ դպրոցը, 1935 թվականին ընդունվել է Երևանի մանկավարժական ինստիտուտի պատմության ֆակուլտետը, այն ավարտել է 1939 թվականին ու անցել է մանկավարժական աշխատանքի։ Շրջկենտրոնի Կրուպսկայայի անվան միջնակարգ դպրոցում դասավանդել է պատմություն։

1939 թվականի նոյեմբերին զորակոչվել է կարմիր բանակ։ 1941 թվականից մինչև 1942 թվականը ծառայել է 33-րդ տանկային բրիգադում, վաշտի քաղղեկի տեղակալ։ Մասնակցել է Մոսկվայի պաշտպանությանը, այնուհետև՝ Հյուսիս-արևմտյան ռազմաճակատում։ 1942 թվականին ընդունվել է կուսակցության շարքերը։ 1942 թվականին մարտերից մեկում վիրավորվել է և ուղարկվել հոսպիտալ։ Ապաքինվելուց հետո մեկնել է սովորելու հրամանատարական կազմի վերապատրաստման դասընթացներում։ 566-րդ առանձին գվարդիական ականանետային դիվիզիոնոմ մասնակցել է մարտերին Հյուսիս-արևմտյան ռազմաճակատում, իսկ 1943-1944 թվականներին՝ Առաջին և Երկրորդ մերձբալթյան ռազմաճակատներում։ 1944-1945 թվականներին՝ որպես մարտկոցի հրամանատար, 80-րդ կորպուսի 356-րդ հրաձգային դիվիզիայի կազմում մասնակցել է Վարշավայի ազատագրմանը, ապա՝ Բեռլինի գրավմանը։

Ցուցաբերած խիզախության համար գնարդիայի ավագ լեյտենանտ Հարությունյանն արժանացել է Գերագույն գլխավոր հրամանատարի մի շարք շնորհակալագրերի, պարգևատրվել է «Հայրենական պատերազմի» առաջին և երկրորդ աստիճանի շքանշաններով և մի քանի մեդալներով։

1946 թվականին Հարությունյանը զորացրվել է բանակից և շարունակել մանկավարժական աշխատանքը։ Եղել է դպրոցի տնօրեն Արտաշատի շրջանի Մրգավան, Մխչյան, Դալար գյուղերում։ 1978 թվականին անցել է կենսաթոշակի, միաժամանակ Մրգավանի դպրոցում դասավանդել է պատմություն։

1967 թվականին ՀԽՍՀ Գերագույն խորհրդի նախագահությունը նրան պարգևատրել է պատվոգրով «Հանրապետության աշխատավորության մեջ քաղաքական ու գիտական գիտելիքների պրոպագանդման գործին մատուցած ծառայությունների համար։

## Պարգևներ
* «Հայրենական պատերազմի 1-ին աստիճանի շքանշան»
* «Հայրենական պատերազմի 2-րդ աստիճանի շքանշան»

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Հովհաննես Հովհաննիսյան (մանկավարժ)

**Հովհաննես Սիսակի Հովհաննիսյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Հովհաննես Հովհաննիսյանը ծնվել է 1922 թվականին, Էջմիածնի շրջանի Ամբերդ գյուղում։ 1941 թվականին ավարտել է Էջմիածնի մանկավարժական ուսումնարանը և ընդունվել Երևանի երկամյա մանկավարժական ինստիտուտի բնագիտական-աշխարհագրական ֆակուլտետը։ Ինստիտուտը չավարտած նրան ուղարկել են Աշտարակի շրջանի Թղիթ գյուղի 7-ամյա դպրոցը՝ որպես պատմության և աշխարհագրության ուսուցիչ։

1942 թվականի մարտին Հովհաննեսը զորակոչվել է բանակ և ծառայությունն սկսել 409-րդ հայկական դիվիզիայում, մարտական մկրտությունը ստացել 1942 թվականին Մոզդոկի ուղղությամբ մղված մարտերում։ Մարտերից մեկի ժամանակ վիրավորվել է և տեղափոխվել հոսպիտալ։ Ապաքինվելուց հետո ծառայել է 312-րդ հրաձգային դիվիզիայում, որի կազմում մասնակցել է Բրյանսկի, ապա՝ Սմոլենսկի մարտերին։ Հովհաննեսի դասակը հաջողությամբ է կատարել մարտական առաջադրանքը, որի համար արժանացել է «Խիզախության համար» մեդալի։ Կրասնի-Գոր երկաթուղային կայանի ազատագրման մարտերում երկրորդ անգամ է վիրավորվել, բայց շարունակել է մնալ գործող բանակում։ Դիվիզիայի կազմում մասնակցել է Պոլոցկ քաղաքի ազատագրմանը։ Հովհաննեսը երրորդ անգամ է վիրավորվել և 1944 թվականին որպես հաշմանդամ զորացրվել է բանակից։ Ռազմաճակատում դրսևորած խիզախության համար պարգևատրվել է մեդալներով։

Զորացրվելուց հետո Հովհաննիսյանը անցել է մանկավարժական աշխատանքի։ Պաշտոնավարել է Ամբերդ, Հոկտեմբերյանի շրջանի Արևիկ գյուղերում։ 1970 թվականից եղել է Ամբերդ գյուղի դպրոցի դաստիարակչական աշխատանքների կազմակերպիչը և պատմության ուսուցիչը։ Եղել է գյուղխորհրդի պատգամավոր, ղեկավարել է «Գիտելիք» ընկերության աշխատանքները։ Լավագույն աշխատանքի համար արժանացել է պատվոգրերի և գովասանագրերի։

## Պարգևներ
* «Խիզախության համար» մեդալ

## Ծանոթագրություններ

Կատեգորիա:Ամբերդ գյուղում ծնվածներ
Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Եփրեմ Հովհաննիսյան

**Եփրեմ Արսենի Հովհաննիսյան** (), հայ մանկավարժ։ ԽՄԿԿ անդամ (1946): Հայրենական մեծ պատերազմի մասնակից։

## Կենսագրություն
Եփրեմ Հովհաննիսյանը ծնվել է 1919 թվականին, Վայքի Արտավան գյուղում։ 1938 թվականին ավարտել է շրջկենտրոնի միջնակարգ դպրոցը և անցել ուսուցչական աշխատանքի։ Սովորել է գյուղատնտեսական ինստիտուտում և 4-րդ կուրսից 1941 թվականի հուլիսին զորակոչվել զինվորական պարտադիր ծառայության։ Սովորել է Թբիլիսիի հետևակային ուսումնարանում և այն ավարտել է 1942 թվականի մայիսին, լեյտենանտի կոչումով մեկել է ռազմաճակատ։ 1942 թվականի սեպտեմբերին որպես վաշտի հրամանատար, մասնակցել Նովոռոսիյսկի, Մոզդոկի, Մալգոբեկի ուղղություններում ծավալված մարտերին, որտեղ վիրավորվել է։ Ապաքինվելուց հետո վերադարձել է ռազմաճակատ և կռվել Հյուսիսային Կովկասի ազատագրման համար։ Նովոռոսիյսկի ուղղությունում 1943 թվականի նոյեմբերին ծանր վիրավորվել է և որպես Հայրենական պատերազմի երկրորդ կարգի հաշմանդամ զորացրվել բանակից։

Հովհաննիսյանը պարգևատրվել է «Խիզախության համար», «Կովկասի պաշտպանության համար», «1941-1945 թթ. Հայրենական պատերազմում Գերմանիայի դեմ տարած հաղթանակի համար»  և այլ մեդալներով։ 1946 թվականին ընդունվել է կուսակցության շարքերը։

Զորացրվելուց հետո Հովհաննիսյանը շարունակել է ուսումը Երևանի գյուղատնտեսական ինստիտուտում, որն ավարտելուց հետո անցել է մանկավարժական աշխատանքի, որին զուգընթաց սովորել ու ավարտել է Երևանի հեռակա մանկավարժական ինստիտուտը, նշանակվել դպրոցի տնօրեն, ուսմասվար։ 1974 թվականին աշխատել է ժողկրթության բաժնի տեսուչ, մեթոդիստ, կուսշրջկոմում բաժնի վարիչ։ Հետագա տարիներին աշխատել է անտառտնտեսության տնօրեն։

## Պարգևներ
* «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալ
* «Խիզախության համար» մեդալ
* «Կովկասի պաշտպանության համար» մեդալ

## Ծանոթագրություններ

Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:Արտավան գյուղում ծնվածներ
Կատեգորիա:ՀԱԱՀ շրջանավարտներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Հրանտ Հովհաննիսյան

**Հրանտ Վարդանի Հովհաննիսյան** (), հայ մանկավարժ։ ԽՄԿԿ անդամ (1943): Հայրենական մեծ պատերազմի մասնակից։

## Կենսագրություն
Հրանտ Հովհաննիսյանը ծնվել է 1913 թվականին, Արտաշատի շրջանի Գետաշեն գյուղում։ Դպրոցն ավարտելուց հետո ընդունվել և ավարտել է Երևանի առևտրատնտեսագիտական տեխնիկումը։ Առանց աշխատանքից կտրվելու ավարտել է նաև Երևանի ռուսական մանկավարժական ուսումնարանը։ Դասավանդել է ռուսաց լեզու և գրականություն։

Հրանտը կարմիր բանակ զորակոչվել է 1942 թվականի գարնանը։ Կարճ ժամանակ Պերմ քաղաքում ծառայելուց հետո 379-րդ հրաձգային դիվիզիայի 1257-րդ գնդի կազմում մեկնել է ռազմաճակատ, մասնակցել Ռժև քաղաքի ազատագրմանը, որի ժամանակ վիրավորվել է և տեղափոխվել հոսպիտալ։ Բուժվելուց հետո նորից մեկնել է ռազմաճակատ, կռվել 145-րդ դիվիզիայի կազմում։ Հրանտը գործուղվել է ռազմաքաղաքական ուսումնարան, կարճ ժամանակ անց տեղափոխվել է Ռյազանի գնդացրային-ականանետային ուսումնարան, որն ավարտելուց հետո մեկնել է Առաջին Մերձբալթյան ռազմաճակատ։ Կռվել է 344-րդ հրաձգային դիվիզիայի կազմում (որպես դասակի հրամանատար), մասնակցել Լիտվական ԽՍՀ Կլայպեդա քաղաքի ազատագրման մարտերին, որտեղ նորից վիրավորվել է, բուժվելուց հետո վերադարձել է զորամաս։ Մասնակցել է Մերձբալթիկայում ֆաշիստական զորքերի խմբավորման շրջապատմանն ու ջախջախմանը, ցուցաբերած արիության համար պարգևատրվել է Կարմիր աստղի շքանշանով և մեդալներով։ Ռազմաճակատում ընդունվել է կուսակցության շարքերը։

Մեծ հայրենականի ավարտից հետո Հովհաննիսյանը զորացրվել է և անցել մանկավարժական աշխատանքի՝ միաժամանակ սովորել Երևանի հեռակա մանկավարժական ինստիտուտի ռուսաց լեզվի և գրականության ֆակուլտետում։ Շուրջ քառասուն տարի աշխատել է Արտաշատի շրջանի դպրոցներում։

## Պարգևներ
*Կարմիր աստղի շքանշան

## Ծանոթագրություններ

Կատեգորիա:ԵՊԼՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Քսավիե Բովուա

**Քսավիե Բովուա** (, ), ֆրանսիացի դերասան, ռեժիսոր և սցենարիստ։

## Կենսագրություն
Քսավիե Բովուան ծնվել է 1967 թվականի մարտի 20-ին Օշել քաղաքում (Պա դե Կալե նահանգ, Ֆրանսիա)։ Փոքր հասակից հետաքրքրվել է ֆիլմերի պատմությամբ և նույնիսկ մասնակցել է Կալեի պատանեկան համաժողովին։ Այնուհետև նա որոշել է ընդունվել *IDHEC* կինոդպրոց, սակայն ձախողվել է։

Կինեմատոգրաֆիական կարիերան սկսել է որպես ռեժիսոր Մանուել դե Օլիվեյրայի օգնական։ 1986 թվականին նկարահանել է իր առաջին կարճամետրաժ ֆիլմը։ Այնուհետև օգնել է նկարահանումների ժամանակ Անդրե Տեշինեին, իսկ 1991-ին նկարահանել է առաջին լիամետրաժ «Հյուսիս» ֆիլմը, որտեղ ինքն է կատարել գլխավոր դերերից մեկը։ Ֆիլմը ստացել է «Սեզար» մրցանակի երկու անվանակարգ։ Դրանից հետո Բովուային սկսել են հրավիրել որպես դերասան, իսկ որպես ռեժիսոր նկարահանում է շատ հազվադեպ, բայց կանոնավոր և որակով։

1995 թվականի «Չմոռանաս, որ շուտով կմեռնելու ես» ֆիլմը ռեժիսորին բերել է Կաննի կինոփառատոնի ժյուրիի մրցանակ և Ժան Վիգոյի մրցանակ։ Ֆիլմում գլխավոր դերերը խաղացել են հենց ինքը Բովուան և Քյարա Մաստրոյաննին։ «Երիտասարդ լեյտենանտ» ֆիլմի համար գլխավոր դերակատար Նատալի Բայը «Սեզար» մրցանակ է ստացել «Լավագույն կանացի դեր» անվանակարգում։

2010 թվականին Քսավիե Բովուան բեմադրել է «Մարդիկ և աստվածներ» ֆիլմը, որի սյուժեի հիմքում ընկած էր իրական պատմություն, որը տեղի էր ունեցել Ալժիրում, որտեղ ցիստերանցիասների միաբանության ֆրանսիացի սպասավորները որոշ ժամանակ ապրել են տեղի մուսուլման բնակչության հետ ներդաշնակ՝ օգնություն և աջակցություն ցուցաբերելով։ Ֆիլմը արժանացել է ժյուրիի Գրան Պրիին և Կաննի կինոփառատոնում Էկումենիկ ժյուրիի մրցանակին և մի շարք այլ հեղինակավոր անվանակարգեր և մրցանակներ։

Քսավիե Բովուայի վերջին ռեժիսորական աշխատանքը՝ «Փառքի գինը», ընտրվել է Վենետիկի 71-րդ կինոփառատոնի գլխավոր մրցութային ծրագրին մասնակցելու համար։

## Ծանոթագրություններ

Կատեգորիա:1967 ծնունդներ
Կատեգորիա:21-րդ դարի դերասաններ
Կատեգորիա:21-րդ դարի կինոռեժիսորներ
Կատեգորիա:«Սեզար» մրցանակի դափնեկիրներ
Կատեգորիա:Մարտի 20 ծնունդներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Գուրգեն Հարությունյան (մանկավարժ)

**Գուրգեն Զաքարի Հարությունյան** (), հայ մանկավարժ։ ԽՄԿԿ անդամ (1944), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Գուրգեն Հարությունյանը ծնվել է 1913 թվականին, Աբովյանի շրջանի Նորգյուղում։ 1938 թվականին ավարտել է Երևանի մանկավարժական ուսումնարանը, և աշխատանքի նշանակվել Հոկտեմբերյանի շրջանի Արևիկ գյուղի յոթնամյա դպրոցում՝ որպես մաթեմատիկայի ուսուցիչ։ Հարությունյանը 89-րդ հայկական Թամանյան դիվիզիայի շարքերում մասնակցել է Թերեք գետից մինչև Բեռլինի մատույցները մղված մարտերին։ Մալգոբեկի մոտ տեղի ունեցած կռիվներում ակտիվ մասնակցություն ցուցաբերելու համար պարգևատրվել է «Խիզախության համար» մեդալով։ Կերչի ազատագրման մարտերում աչքի ընկնելու համար ներկայացվել է Կարմիր աստղի շքանշանի։ Սևաստոպոլի և Խերսոնի ազատագրմանը մարտերում քաջություն դրսևորելու համար Հարությունյանը պարգևատրվել է «Փառքի երրորդ աստիճանի» շքանշանով։ Դժվարին աշխատանք է կատարել Վարշավայի մոտ գետանցման մարտերում։ 1944 թվականին ռազմի դաշտում ընդունվել է կուսակցության շարքերը։ Հարությունյանը Օդերի Ֆրանֆուրտի մոտ մղված մարտերից մեկում, 1945 թվականի ապրիլի 17-ին, ականի բեկորից ծանր վիրավորվել է և տեղափոխվել հոսպիտալ։

Հարությունյանը բուժվելուց հետո զորացրվել է՝ որպես պատերազմի երկրորդ կարգի հաշմանդամ։ Ֆիզիկապես հնարավորություն չունենալով շարունակել ուսուցչական աշխատանքը, նա անցել է այլ աշխատանքի։ Պարգևատրվել է «Աշխատանքի վետերան» մեդալով և բազմաթիվ շնորհակալագրերով։ Հարությունյանը ապրել է Երևանում, անցել կենսաթոշակի։

## Պարգևներ
* «Խիզախության համար» մեդալ
* Կարմիր աստղի շքանշան
* «Փառքի երրորդ աստիճանի» շքանշան
* «Աշխատանքի վետերան» մեդալ

## Ծանոթագրություններ

Կատեգորիա:Արիության մեդալակիրներ
Կատեգորիա:ԽՄԿԿ անդամներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ցու

**Ցու** (), քաղաք Ճապոնիայում, Միե պրեֆեկտուրայի վարչական կենտրոնը։ Գտնվում է Իսե ծոցի ափին։ Քաղաքը զբաղեցնում է 710,81 կմ2 տարածք, բնակչությունը կազմում է 280 737 մարդ (2014թ․ հունիսի 1), բնակչության խտությունը՝ 394,95 մարդ/կմ2։

## Կլիմա
Ցուն ունի խոնավ մերձարևադարձային կլիմա՝ տաք ամառներով և զով ձմեռներով։ Տեղումները զգալի են ամբողջ տարվա ընթացքում, բայց ամենաշատը լինում են մայիսից սեպտեմբեր ամիսներին։

## Պատմություն
Սկզբնապես քաղաքի տեղում ամրոց էր հիմնված։ Էդո ժամանակաշրջանում Ցուն դարձավ Իսե քաղաք գնացող ուխտագնացների կանգառը, որը գտնվում է 40 կմ հեռավորության վրա դեպի հարավ-արևելք։ Ժամանակակից քաղաքը հիմնվել է 1889 թվականին։ 1945 թվականի ամերիկյան ռմբակոծությունների ժամանակ Ցուն զգալի վնասներ է կրել, բայց պատերազմից հետո այն վերակառուցվել է և պահպանել
իր նշանակությունը։

## Բնակչություն
Քաղաքի բնակչությունը՝ 280 737 մարդ է (2014թ․ հունիսի 1), իսկ խտությունը՝ 206,13 մարդ/կմ2։ Բնակչության թվակաքանակի փոփոխությունը 1980-2005 թվականներին։

## Տնտեսություն
Քաղաքում գործում են հետևյալ ընկերությունները․
* Imuraya Confectionery (արտադրում է քացրավենիքներ աձուկիի հիմքով) 
* SEI Corporation (արտադրում է ակումուլյատորներ) 
* Cabot Microelectronics գործարան ու գիտահետազոտական կենտրոն (արտադրում է էլեկտրոնային կոմպոնենտներ)  
* Aichi Machine Industry 
* Yutaka Giken ավտոպահեստամասերի գործարան 
* Kuramoto 
* Panasonic էլեկտրոնիկայի և բաղադրիչների գործարաններ
* Nabtesco Corporation արդյունաբերական սարքավորումների և բաղադրիչների գործարան
* Nakagawa Mfg արդյունաբերական սարքավորումների և բաղադրիչների գործարան   
* Kureha Elastomer քիմիական գործարան, 
* ZTV կաբելային հեռուստատեսության օպերատոր
* Tsu Shinkin տեղական բանկ
* Tsu Shipyard նավաշինական ընկերություն 
* Japan Marine United
* JFE Holdings
* Մի քանի ձկնորսական նավահանգիստներ։

Կարևոր դեր է խաղում տրանսպորտը (ծովային նավահանգիստ), առևտրական ձեռնարկությունները (AEON Tsu և AEON TOWN Tsu Shiroyama առևտրի կենտրոնները), տուրիզմը (Ցու ամրոցը գլխավոր տեսարժան վայրերի ցանկում)։


File:140405 Tsu Castle Tsu MIe pref Japan01s.jpg|Ցու ամրոցը
File:Tsu Station Kintetsu and UST-TSU.jpg|Ցու-ի կայարանը
File:ÆON Tsu (1).JPG|AEON Tsu առևտրի կենտրոնը
File:Tsu Shinkin Bank Head Office 20091222.jpg|Tsu Shinkin Bank-ի օֆիսը
File:Imuraya Group Head Office 2013.jpg|Imuraya Group-ի օֆիսը


## Կրթություն
Քաղաքում գործում են հետևյալ միջին և բարձրագույն կրթական հաստատությունները․
* Ցու քաղաքում է գտնվում Միեի համալսարանը, որը միակն է ամբողջ պրեֆեկտուրայում
* Ցուի քոլեջ
* «Mie Prefectural» բուժքույրական քոլեջ
* «Takada» նախնական կրթական հաստատություն

### Տարրական և միջնակարգ կրթություն
* Ցուն ունի 56 պետական տարրական դպրոց, 21 պետական և 2 մասնավոր միջին դպրոց, 9 պետական և 3 մասնավոր ավագ դպրոց
* Քաղաքն ունի նաև 6 հատուկ կրթության դպրոց։

## Քույր քաղաքներ
* Օզասկու, Բրազիլիա (1976)
* Չժենզյան, Չինաստան (1984)
* Հիգասիսիրակավա, Ճապոնիա (1989)
* Սյունան, Ճապոնիա (1990)
* Կամիրֆուրանո, Ճապոնիա (1997)

## Ծանոթագրություններ

## Արտաքին հղումներ
* Официальный сайт

Կատեգորիա:Ճապոնիայի նավահանգստային բնակավայրեր
ԱՄՆ (եռերգություն)

**ԱՄՆ (եռերգություն)** () ամերիկացի գրող Ջոն Դոս Փասոսի երեք վեպերից կազմված շարք, որը ստեղծվել է Ռուսաստան կատարած ճանապարհորդությունից անմիջապես հետո և կոմունիզմի գաղափարներից հիասթափվելուց առաջ. «42-րդ զուգահեռը» (պատմվածքը գրված է 1930 թվականին), «1919» (գրված 1932 թվականին) և «Մեծ փողեր» (գրված 1936 թվականին)։ Բոլոր երեք աշխատանքները մեկ գրքում՝ «ԱՄՆ», առաջին անգամ տպագրվել է 1938 թվականի հունվարին՝ Harcourt-ի կողմից։ Ըստ «Modern Library» հրատարակչության, այն ընդգրկված է XX դարում գրված անգլերեն լեզվով հարյուր լավագույն վեպերի ցանկում, որում այն զբաղեցնում է 23-րդ տեղ։

## Առանձնահատկություն և բովանդականություն
Վեպերից յուրաքանչյուրում գրողը նկարագրել է տարբեր ամերիկացիների պատմություններ, որոնց ճակատագրերը, այնուամենայնիվ, հատվում են սյուժեի զարգացման ընթացքում, ովքեր 20-րդ դարի առաջին կեսին փորձել են իրենց տեղը գտնել ամերիկյան հասարակության մեջ։ Մեջբերել է նաև կարճ կենսագրական պատմություններ երկրի հայտնի քաղաքացիների մասին, ինչպիսիք են Այսեդորա Դունկան կամ Ֆրեդերիկ Թեյլորը, երբեմն` իրենց գործունեության բացասական գնահատմամբ, երբեմն էլ դրական կամ չեզոք։ Այս աշխատության մեջ Դոս Փասոսը ստեղծեց կոլաժների նման մի բան՝ հիմնված թերթի հրապարակումների և ժողովրդական երգերի վրա, տեղադրեց ինքնակենսագրական գլուխներ՝ գրված գիտակցության հոսքի եղանակով։ Ընդհանուր առմամբ, եռագրության մեջ կարելի է առանձնացնել պատմվածքի չորս ձև։ Չնայած «ԱՄՆ»-ում ակնհայտ հերոսի բացակայությանը, Եկատերինա Սալմանովայի խոսքերով «կարելի էր կռահել միայնակ տղամարդու կերպարը, որը օգնության և աջակցության կարիք ունենալով կորել էր այս խառնաշփոթ և անտարբեր աշխարհում»։

Վեպերում մեծ ուշադրություն է դարձվում աշխատող դասակարգի` իրենց իրավունքների համար պայքարի հարցերին։ «Մեծ փողեր»-ի էջերում նկարագրում է «Սակոյի և Վանզետիի գործը»)։

«ԱՄՆ»-ի տեքստը մի քանի անգամ հարմարեցվել է ռադիոհաղորդումների համար։

## Ծանոթագրություններ

Կատեգորիա:Ամերիկյան վեպեր
Կատեգորիա:Անգլերեն վեպեր
Կատեգորիա:1938 վեպեր
Կատեգորիա:Գրական ստեղծագործություններ այբբենական կարգով
Կատեգորիա:Մոդեռնիզմի գրական ստեղծագործություններ
Կատեգորիա:1937 թվականի ամերիկյան վեպեր
Կատեգորիա:1936 թվականի ամերիկյան վեպեր
Կատեգորիա:1932 թվականի ամերիկյան վեպեր
Կատեգորիա:1930 թվականի ամերիկյան վեպեր
Անմահության հուշարձան

**Անմահության հուշարձան,** ճարտարապետական կառույց Մարտունու շրջանի Ճարտար քաղաքում։ Կառուցվել է գյուղի աշխատազորների միջոցներով և հավերժացնում է զոհված ճարտարցիների հիշատակը։

## Պատմություն
1960-ական թվականներից սկսած՝ ժողովրդական միջոցներով մարզի քաղաքներում ու գյուղերում կառուցվել են ավելի քան 200 կոթողներ, հուշահամալիրներ, թանգարաններ, աղբյուր-հուշարձաններ, որոնք պատմում են խորհրդային հայրենիքի ազատագրման համար իրենց կյանքը զոհածների մասին։

Մարտունու շրջանի Ճարտար քաղաքից Հայրենական մեծ պատերազմին մասնակցել են 1018 երիտասարդներ, նրանցից 493-ը մարտի զոհվել են մարտի դաշտոմ։ Հադրութի շրջանից 8267 մարդ մեկնել են ռազմաճակատ, բայց 3952-ը չեն վերադարձել։ Զոհվածների հիշատակը հավերժացվել է հուշարձան-կոթողներով, որոնք կառուցվել են Հադրութում, Տողում, Մեծ-Թաղլարում, Տումիում, Բանազուրում, Արաքյուլում, Ազոխում, Թաղոտում, Մոխրենեսում և մի շարք այլ գյուղերում։

## Նկարագրություն
Պատերազմի դաշտ մեկնած 45 հազար արցախցիներից (դա մարզի բնակչության 30 տոկոսն էր) 15 հազարը պարգևատրվել են մեդալներով և շքանշաններով, 21 հոգի արժանացել են Խորհրդային Միության հերոսի կոչման, 6-ը՝ փառքի երեք շքանշանի ասպետ են, 23-ը դարձել են գեներալներ, իսկ Արմենակ Խանփերյանցը դարձել է ավիացիայի մարշալ։ Այս ամենը մարմնավորված է հուշահամալիրոմ։ Այն գտնվում է քաղաքի հարավային մուտքի՝ Երևանյան խճուղու աջ եզրին, Մազի կամրջից 400 մետր վերև, մարզային հիվանդանոցի դիմաց։ Հուշահամալիրի ցուցանմուշներն ու ցուցատախտակները պատմում են Հայրենական մեծ պատերազմի ճակատներում Ղարաբաղի հայության սխրագործությունների մասին։ Հուշահամալիրի հիմնական մասը 21 մետրանոց, դեպի ներքև խոյացած, տուֆակերտ կարմիր կոթողն է, որը բաժանում է ընդհանուր գաղափար արտահայտող երեք կոմպոզիցիայի։ Հուշարձանի հանդիսավորությունն ընգծվում է սև տուֆից վեց մույթերը, երեքը կոթողի մի կողմում են, երեքը՝ մյուս, և «հավերժական կրակը», որն իր բոցերով լուսավորում է 1600 քառ. մետր մարմարածածկ հրապարակը։ Հրապարակ բարձրացող աստիճանները հինգ հավասար մասերի բաժանող եռանկյունաձև պատ սյուերը տեսարանն ավելի արտահայտիչ են դարձնում։ Դրանք խորհրդանշում են մարզի հինգ շրջանները։ Այս ամենը հուշահամալիրի միայն մի կոմպոզիցիան է։ Այն ունի նաև երկրորդ և երրորդ մասեր։ Մարզային հիվանդանոցը պատերազմի տարիներին վերածվել էր հոսպիտալի։ Զոհվածների հիվանդանոցի դիմացի բլրաթմբին են թաղվել, և այս գերեզմանատունը դարձել է հուշահամալիրի ընդհանուր կոմպոզիցիայի երկրորդ մասը։ Կանաչ երանգ ունեցող գրանիտե 40 հուշասալերի վրա տարբեր ազգության զինվերների անուն-ազգանուններ կան փորագրված։ Համալիրի երրորդ հատվածը գտնվոմ է հրապարակի աջ մասում։ Այստեղ են հզոր շատրվանով կասկադային ջրավազանը, հայկական զարդաքանդակներով և աղբյուրաշինական ավանդույթներով կերտված յոթ «լացող» աղբյուրները։ Այստեղ են դրված նաև ղարաբաղցի հերոսների նկարներն ու նրանց համառոտ կենսագրութունը։

Իր մտահաղացումն իրականացնելու համար հուշահամալիրի հեղինակ, ճարտարապետ Յ. Հակոբյանն նտրել է Հադրութի կանաչավուն գրանիտը, հարավի վառ մարմարը, Զառուն բաղի կաթնագոյն խիճը, Հայաստանից բերված կարմիր և սև տուֆը։

## Ծանոթագրություններ

Կատեգորիա:Հուշարձաններ այբբենական կարգով
Կատեգորիա:Մարտունու շրջանի հուշարձաններ (Արցախ)
Գիլբերտ Բուկենյա

**Գիլբերտ Բուկենյա** (), Ուգանդայի պետական և քաղաքական գործիչ։ 2003 թվականի մայիսի 23-ից մինչև 2011 թվականի մայիսի 23-ը զբաղեցրել է երկրի փոխնախագահի պաշտոնը։ 1996 թվականից Ուգանդայի խորհրդարանում ներկայացրել է Բուսիրո ընտրատարածքը։ 2008 թվականին լույս է տեսել նրա «Խճճված միջանցքներ դեպի իշխանություն» ինքնակենսագրությունը։

## Կենսագրություն
Ծնվել է 1949 թվականի օգոստոսի 5-ին, Բուսիրոյի շրջանում գտնվող Լվանթամա գյուղում (ներկայումս Վակիսո շրջան), Ուգանդայի մայրաքաղաք Կամպալայից մոտ 30 կիլոմետր հեռավորության վրա գտնվող ճանապարհին։ 1982 թվականին ստացել է հանրային առողջապահության դիպլոմ Լոնդոնի Հանրային առողջապահության թագավորական ինստիտուտում։ Ստացել է նաև Մեծ Բրիտանիայի հիգիենայի և արևադարձային բժշկության Լոնդոնի դպրոցի գիտությունների մագիստրոսի աստիճան և Քվինսլենդի համալսարանում փիլիսոփայության դոկտորի աստիճան՝ «Պապուա Նոր Գվինեայի արվարձանային բնակչության շրջանում մինչև հինգ տարեկան երեխաների լուծի համաճարակաբանություն» թեմայով։

Գիլբերտ Բուկենյան վերադարձել է Ուգանդա՝ որպես բժշկության պրոֆեսոր և նշանակվել Մակերերի համալսարանի բժշկական ֆակուլտետի դեկան՝ զբաղեցնելով այդ պաշտոնը 1994-1996 թվականներին։ 1996 թվականին զբաղվել է քաղաքականությամբ և ընտրվել Բուսիրոյի շրջանի խորհրդարանի անդամ (պատգամավոր)։ Եղել է նաև Ուգանդայի դիմադրության ազգային շարժման խորհրդարանական խմբակցության նախագահ։ Ենթադրվում է, որ այդ ընթացքում նրան հաջողվել է լիցքաթափել լարվածությունը, որը կուտակվել էր նախագահ Յովերի Մուսևենիի և իշխող դիմադրության ազգային շարժման այլ առաջնորդների միջև։ Այնուհետև եղել է Բուգանդայի տարածաշրջանում Դիմադրության ազգային շարժման նախագահը։ Հետագայում դարձել է առևտրի և արդյունաբերության պետական նախարար, իսկ հետո նշանակվել է նախագահին կից նախարարի պաշտոնում։ 2003 թվականին դարձել է փոխնախագահ՝ փոխարինելով Սպեկիոզա Կազիբվեին, որն այդ ժամանակ զբաղվել է իր ամուսնալուծության գործընթացով։ Ավելի ուշ առաջադրվել էր դիմադրության ազգային շարժման գլխավոր քարտուղարի պաշտոնում և պարտվել Ամամե Մբաբազիին։

Ամուսնացած է բժիշկ Մարգարետ Բուկենայի հետ, որը 1970-ական թվականների սկզբին եղել է Մակերեի համալսարանի իր համակուրսեցին։ Կաթոլիկ եկեղեցու անդամ է։ 2005 թվականին զարմացրել է քաղաքական մեկնաբաններին՝ հայտարարելով, որ կառավարությունը վերահսկվում է մաֆիայի կողմից։ «Daily Monitor»-ին տված հարցազրույցում նա ասել է, որ մաֆիան նախատեսում է հեռացնել իրեն պաշտոնից և դա կապված է նրա աճող ժողովրդականության և Ուգանդայի հզոր կաթոլիկ եկեղեցու մոտ լինելու հետ։ Ասվել է, որ նա սիրում է լողալ և զբաղվել գյուղատնտեսությամբ։ Նրան վերագրում են Ուգանդայի բրնձի աճեցումը բարձունքներում, որը Ուգանդայում նաև հայտնի է «NERICA» անունով։

## Հրապարակված աշխատանքներ
* 

## Ծանոթագրություններ

## Արտաքին հղումներ
* Website of the Parliament of Uganda
* Gilbert Bukenya Has Announced his Retirement From Politics 

Կատեգորիա:Ուգանդայի քաղաքական գործիչներ
Կատեգորիա:Մայիսի 9 ծնունդներ
Կատեգորիա:Մակերերեի համալսարանի շրջանավարտներ
Կոնստանտինո Չիվենգա

**Կոնստանտինո Գուվեյա Դոմինիկ Կինկաձինո Չիվենգա** (), ծնված՝ *Կոնստանտինե Գուվեյնա Չիվենգա* (), Զիմբաբվեի ռազմական և քաղաքական գործիչ, բանակի գեներալ։ 2017 թվականի դեկտեմբերի 28-ից Զիմբաբվեի առաջին փոխնախագահն է։ 2017 թվականի նոյեմբերին, ղեկավարելով երկրի զինված ուժերը, կազմակերպել է հաջող պետական հեղաշրջում։

## Կենսագրություն
Չիվենգայի դասընկերները ապագայում եղել են Զիմբաբվեի ականավոր զինվորականներ։ Մարզումներից հետո Մոզամբիկում նա մասնակցել է 1970 թվականի Ռոդեզիայի պատերազմին (ZANLA-ի կողմից), իսկ հետո կարիերան սկսել է բանակում։

### 2017 թվականի պետական հեղաշրջում

Չիվենգայի և նրա զինակիցների հավատարիմ զորքերը և զրահատեխնիկան մտել են Հարարե և գրավել որոշ օբյեկտներ։ Գեներալը ընթերցել է ազգին ուղղված ուղերձ։ Դրան հաջորդել են ZANU-PF-ի ֆունկցիոներների ձերբակալությունները, ձերբակալվածների թվում է եղել Զիմբաբվեի ֆինանսների նախարար Իգնացիուս Չոմբեն։ Այնուհետև հաղորդագրություններ են հայտնվել նաև Մուգաբեի և նրա կնոջ ձերբակալության մասին։ 2017 թվականի դեկտեմբերի 28-ին Չիվենգան նշանակվել է Զիմբաբվեի առաջին փոխնախագահ։

### Մահափորձ
2018 թվականի հունիսի 23-ին նախագահ Մնանգագվայի ելույթի ժամանակ նա վիրավորվել էր Բուլավայո քաղաքում տեղի ունեցած ահաբեկչական գործողության հետևանքով։

## Ծանոթագրություններ

Կատեգորիա:Զիմբաբվեի փոխնախագահներ
Կատեգորիա:Զիմբաբվեի քաղաքական գործիչներ
Կատեգորիա:Գեներալներ
Մանուելա Վելասկո

**Մանուելա Վելասկո Դիես** (), իսպանացի դերասանուհի, հեռուստահաղորդավարուհի և մոդել։

Դերասանուհի և հաղորդավարուհի Կոնչիտա Վելասկոյի զարմուհին։

## Կենսագրություն
Մանուկ հասակում դեբյուտ է ունեցել ռեժիսոր Պեդրո Ալմոդովարի «Ցանկության օրենքը» ֆիլմում։

Նրա հեռուստահաղորդավարուհու կարիերան կապված է «Grupo PRISA» մեդիա կոնգլոմերատի հետ։ 2000-2005 թվականներին ներկայացրել է Իսպանիայի Los 40 Principales ռադիոալիքը` մասնագիտացված երաժշտության ոլորտում, ինչպես նաև վարել է «Del 40 al 1» հաղորդման հեռուստատեսային տարբերակը «Canal+ 1» հեռուստաալիքով՝ միաժամանակ աշխատելով «Իսպանիայի վաճառականներ» ծրագրում։ 1999-2000 թվականներին աշխատել է «Localia TV» հեռուստաալիքում։

2005 թվականին շաբաթ-կիրակի օրերին վարել է Cuatro հեռուստաալիքի «Cuatrosfera» հաղորդումը։

Որպես դերասանուհի նկարահանվել է բազմաթիվ հեռուստասերիալներում՝ «Ընտանեկան բժիշկ», «Կենտրոնական հիվանդանոց», «Կոմիսար», «Երկվորյակներ (սեր և վրեժ)», «Ուլիսեսի սինդրոմ», «Բժիշկ Մաթեո»։

2007 թվականին արժանացել է «Գոյա» ազգային կինոմրցանակի «կնոջ լավագույն դերասանական դեբյուտ» անվանակարգում «Ռեպորտաժ» սարսափ ֆիլմում խաղացած դերի համար։

2008 թվականի ավարտին մասնակցել է «Երեկվա աղջիկը»՝ «Կյանք Մարսում» սերիալի իսպանական տարբերակի նկարահանումներին։ Սերիալը չի արդարացրել սպասումները և փակվել է 8 էպիզոդի եթեր հանվելուց հետո՝ հաշվի առնելով 2009 թվականի ապրիլին դիտումների ցածր ռեյտինգը։

Մանուելան կրկին էկրաններին է հայտնվել 2009 թվականի սեպտեմբերի վերջին՝ նկարահանվելով «Ռեպորտաժ 2» սարսափ ֆիլմում, որը ֆիլմի 2007 թվականի շարունակությունն է։ Միևնույն թվականին նրա մասնակցությամբ վաճառքի է հանվել «Բորենիներ» ֆիլմը։

2010-2011 թվականներին դեբյուտ է ունեցել թատրոնում՝ Արթուր Միլլերի «Իմ բոլոր որդիները» դրամայում` խաղալով Էննի Դիվերի դերը։ Ներկայացումն ունեցել է դրամարկղային մեծ հաջողություն և արժանացել քննադատների դրական արձագանքին։

2011 թվականին հայտնվել է «Հրեշտակ կամ դև» սերիալում։

## Դերեր կինոյում, թատրոնում և հեռուստատեսությունում

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի դերասաններ
Կատեգորիա:Իսպանացի լրագրողներ
Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի հեռուստատեսային դերասաններ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Իսպանացի մոդելներ
Lonely Boy (երգ)

**Lonely Boy**, The Black Keys ամերիկյան ռոք խմբի երգ «El Camino» 7-րդ ստուդիական ալբոմից, որը որպես առանձին սինգլ թողարկվել է 2011 թվականի հոկտեմբերի 26-ին։ Երգն արժանացել է երկու «Գրեմմի» մրցանակի «Լավագույն ռոք երգ» և «Տարվա լավագույն ձայնագրություն» կատեգորիաներում 2013 թվականի փետրվարի 10-ի «Գրեմի» մրցանակաբաշխության ժամանակ, որտեղ առաջադրված է եղել «Տարվա լավագույն ձայնագրություն» կատեգորիային։

## Պատմություն
Երգն արժանացել է *[[The Daily Telegraph]]*, *[[The Observer]]* և Pitchfork Media ամսագրերի քննադատների դրական արձագանքին։ *[[Rolling Stone]]* ամսագրի ակնարկում երգը ստացել է 4 միավոր 5-ից։ Սինգլն ԱՄՆ-ում և Կանադայում գլխավորել է մի քանի ռոք-չարտ, այդ թվում US Alternative Songs (*[[Billboard (magazine)|Billboard]]*) և US Rock Songs (*[[Billboard (magazine)|Billboard]]*)։

## Ստեղծագործությունների ցանկ

## Ձայնագրության մասնակիցներ
* Դեն Աուերբախ՝ վոկալ, կիթառ
* Պատրիկ Քարնի՝ հարվածային երաժշտական գործիքներ
* Danger Mouse՝ բաս կիթառ, ստեղնաշարային գործիքներ

; Հրավիրված մասնակիցներ
* Լիսա Հանս (Leisa Hans)՝ բեք վոկալ 
* Հիզեր Ռիգդոն (Heather Rigdon)՝ բեք վոկալ 
* Էշլի Ուիլկոկսոն (Ashley Wilcoxson)՝ բեք վոկալ

## Չարտեր

### Տարեկան հանրագումարային չարտեր

## Ծանոթագրություններ

## Արտաքին հղումներ
* «The Black Keys» խմբի պաշտոնական կայք
* Ալբոմի երգերի տեքստեր

Կատեգորիա:2011 սինգլներ
Կատեգորիա:Ռոք երգեր
Կատեգորիա:Սինգլներ այբբենական կարգով
Broken Clocks (սինգլ, SZA)

«**Broken Clocks»**, ամերիկացի երգիչուհի, երգահան, SZA-ի երգն է։ Երգը թողարկվել է  2017 թվականի հունիսի 2-ին որպես Ctrl դեբյուտային ստուդիական ալբոմի առաջին գովազդային սինգլ։ Այնուհետև երգը ուղարկվել է քաղաքային ժամանակակից ռադիո՝ որպես ալբոմի չորրորդ սինգլ (երրորդ ռադիո սինգլ)։ «Broken Clocks»-ը գրել է SZA-ն ու պրոդյուսեր Cody «ThankGod4Cody» Fayne-ը։ SZA-ը երգը կատարել է «Գրեմմի» 60-րդ ամենամյա մրցանակաբաշխության ժամանակ։

## Նախապատմություն
Երգը թողարկվել է ալբոմի թողարկումից մեկ շաբաթ առաջ՝ որպես հիմնական երաժշտական հարթակներում գովազդային սինգլ։ «Broken Clocks»-ը «Drew Barrymore» և «Love Galore» երգերի շարունակությունն է, որոնք երկուսն էլ թողարկվել են SZA-ի Ctrl ալբոմում։

## Երգի տեսահոլովակ
«Broken Clocks» երաժշտական տեսահոլովակը նկարահանվել է SZA-ի և Դեյվ Ֆրիի կողմից, և թողարկվել է 2018 թվականի մարտի 30-ին։ Տեսահոլովակում նկարահանվել է SZA-ն անապատի ամառային ճամբարում։ Երբ երգը մոտենում է ավարտին, տեսախցիկը կտրուկ անցնում է SZA-ին որպես մերկապարուհի՝ անգիտակից պառկած գիշերային ակումբի լոգարանի հատակին, մեկ այլ կնոջ հետ վիճաբանությունից հետո։

## Քննադատություն
The New York Times-ի Ջոն Պարալեսը ասել է. ««Broken Clocks»-ում ստեղնաշարի աղոտ երանգները և տղամարդկանց ձայների սամփլները թաքցնում են SZA-ին, երբ նա խորհում է հին սիրավեպի վերաբերյան հիշողությունների մասին, որոնք մինչ այժմ հետապնդում են իրեն»։ Complex ամսագրի Ջոշուա Էսպինոզան երգը համարեց որպես «լավատեսության և համառության մասին միջին տեմպի ձայնագրություն»։

## Չարթեր

## Թողարկման տվյալներ

## Սերտիֆիկացում

## Նշումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Էսլի Ջենիս

**Էսլի Ջենիս** (, ծննդյամբ **Էսլի Բիրբաուեր** ( ), ամերիկացի երգչուհի, դերասանուհի և սցենարիստ։

## Կենսագրություն
Ծնվել է Օհայոում, որտեղ արդեն երկու տարեկանում առաջին անգամ բեմ է բարձրացել։ Տասնմեկ տարեկանում արդեն կանոնավոր կերպով խաղացել է վոդևիլներում, իսկ մեծանալով վերցրել է Էլսի Ջենիս կեղծանունը։ 1906 թվականին կայացել է նրա դերասանական առաջնաելույթը Բրոդվեյում, որտեղ նա շուտով ձեռք է բերել նկատելի հաջողություններ՝ ռևյուներին և մյուզիքլներին մասնակցությամբ։ Բացի նյույորքյան բեմից, Ջենիսը նաև խաղացել է Լոնդոնում, որտեղ տեղական քննադատների գովասանքին է արժանացել։ 1915 թվականին Ջենիսը կարիերան շարունակել է Հոլիվուդում, որտեղ նա իրեն ներկայացրել է ոչ միայն որպես դերասանուհի, այլ նաև որպես սցենարիստ։ Առաջին համաշխարհային պատերազմի տարիներին ակտիվ դիրք է զբաղեցրել, օգնել է ամերիկական և բրիտանական բանակներին։ Նա շատ հյուրախաղերով է հանդես եկել զորքերի համար՝ ելույթ ունենալով թիկունքում և առաջնագծում, ինչպես նաև զբաղվել է ռազմական պարտատոմսերի  իրացմամբ։

Բացի դերասանակն կարիերայից, Ջենիսը հայտնի է եղել որպես մի շարք հայտնի երգերի կատարող և հեղինակ, ներառյալ՝ *«Any Time’s the Time to Fall in Love», «I’m True to the Navy Now», «Live and Love Today», «Molly-O-Mine», «From the Valley», «Your Eyes», «Some Sort of Somebody», «Oh, Give Me Time for Tenderness»* և *«A Little Love»։* 1930-ական թվականների սկզբին էկրանին են բարձրացել Ջենիսի սցենարով վերջին երեք ֆիլմերը՝ «Մադամ Սատանա» (1930), «Հասնել մինչև լուսին» (1930) և «Հնդկուհու ամուսինը» (1931)։ Ջենիսը դերասանական կարիերան շարունակել է մինչև 1940-ական թվականների սկիզբը, Բրոդվեյում մի շարք դերերից և «Կանայք պատերազմում» (1940) տեսարանում հայտնվելուց հետո նա հեռացել է բեմից և էկրանից։

1932 թվականին Էլսի Ջենիսը ամուսնացել է Հիլբերտ Ուիլսոնի հետ, որի հետ երկար տարիներ ապրել է Սլիպի-Հոլլոում՝ Նյու Յորք նահանգում։ Իր կյանքի վերջին տարիները անց է կացրել Կալիֆոռնիայում՝ Բևեռլի Հիլզում, որտեղ 1956 թվականի փետրվարին մահացել է՝ 66 տարեկանում։ Էսլի Ջենիսը թաղվել է Գլենդելում՝ Ֆորեստ Լաուն գերեզմանատանը, իսկ նրա մահից չորս տարի անց Հոլիվուդյան փառքի ծառուղիում նրա անունով աստղ են դրել՝ ԱՄՆ-ի կինոարտադրության մեջ նրա ունեցած ներդրման համար։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կոմպոզիտորներ
Կատեգորիա:Ամերիկացի սցենարիստներ
Կատեգորիա:Թատրոնի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Թատրոնի ամերիկացի դերասանուհիներ
Եգեյան ծովի երկրաշարժ (2020)

**Եգեյան ծովի 2020 թվականի եկրաշարժ** 7.0 մագնիտուդով երկրաշարժ, որը տեղի է ունեցել 2020 թվականի հոկտեմբերի 30-ին, մոտավորապես 14 կմ Հունաստանի Սամոս կղզուց հյուսիս-արևելք։ Երկրաշարժի արդյունքում շատ շենքեր վնասվել կամ փլուզվել են. Հունաստանի Կառլովասի նահանգի Մարիամ Աստվածածին եկեղեցին մասամբ փլուզվել է, իսկ երկրաշարժից մեծապես տուժած Թուրքիայի Իզմիր քաղաքում տասնյակ շենքեր կամ վնասվել են, կամ ամբողջությամբ փլվել։ Երկու երկրների արտակարգ ծառայությունները անմիջապես ժամանել են դեպքի վայր, քանի որ փրկարարական աշխատանքները շարունակվել են մինչև ուշ գիշեր։ Հունաստանում մահացել է 2 մարդ, ևս 19-ը ստացել են թեթև վնասվածքներ։ Թուրքիայում 111 մարդ է զոհվել, ևս 1035-ը վիրավորվել են։

## Երկրաշարժ
Երկրաշարժը տեղի է ունեցել երկրի ընդերքի ոչ մեծ խորության վրա, Էգեյան ծովի արևելյան մասում ՝ Եվրասիական տեկտոնական սալիկի սահմաններում, մոտավորապես 250 կմ հյուսիս ՝ գլխավոր սալիկի մոտակա սահմանից, որտեղ աֆրիկյան սալիկը դեպի հյուսիս է շարժվում մոտավորապես 10 մմ/տարի արագությամբ ՝ Եվրասիայի նկատմամբ։ Երկրաշարժից հետո Թուրքիայում տեղի է ունեցել 114 հետցնցում։

## Վնաս
Ի սկզբանե, Թուրքիայի ներքին գործերի նախարար Սուլեյման Սոյլուն հայտարարել է, որ Իզմիրում ոչնչացվել է առնվազն վեց շենք, բայց քաղաքի քաղաքապետ Թունչ Սոյերը ավերված շենքերի թիվը մոտեցրել է 20-ի։ Հունական իշխանությունները Սամոսից հայտարարել են, որ չնայած կղզու ողջ տարածքում շենքեր են վնասվել, բայց ամենաշատ վնասը կրել է Կառլովասին որտեղ մեծ եկեղեցին մասամբ փլվել է։ Էգեյան ծովի 2017 թվականի երկրաշարժից հետո առաջին անգամն է, որ Հունաստանում երկրաշարժից կան մահեր։ Բազմաթիվ շենքեր փլուզվել են Իզմիրի Բայրաքլի և Բորնովա շրջաններում։

## Փրկարարական գործողություն
Երկրաշարժից անմիջապես հետո Թուրքիայի առողջապահության նախարար Ֆահրեթթին Կոջան հայտարարել է, որ դեպքի վայր են ժամանել շտապ օգնության մոտ 40 մեքենաներ, 35 վթարափրկարարական բրիգադներ և շտապ օգնության երկու ուղղաթիռ։ Թուրքական Կարմիր կիսալուսինը անմիջապես տեղակայել է վեց քաղաքների խմբեր՝ երկրաշարժից տուժածներին սնունդ ապահովելու համար։ Իզմիրի առնվազն 13 շենքերի հետ կապված փրկարարական աշխատանքներում ներգրավված են եղել ավելի քան 1200 աշխատողներ։ Թուրքական իշխանությունները հայտարարել են, որ 70 մարդ փրկվել է, տեղական իշխանությունները վրաններ են տեղադրել գիշերը մոտ 2000 մարդու տեղավորելու համար։

## Զոհեր
Հոկտեմբերի 30-ի դրությամբ Հունաստանում 2 մարդ զոհվել, ևս 10-ը վիրավորվել են, իսկ Թուրքիայում 20 մարդ զոհվել, ևս 786-ը վիրավորվել են։

## Միջազգային արձագանքներ
Ադրբեջանը, Ֆրանսիան, և Իսրայելը իրենց աջակցությունն են առաջարկել տուժած երկրներին։ Դրան հաջորդել են ՆԱՏՕ-ն և Եվրոպական միությունը։

Թուրքիայի նախագահ Ռեջեփ Թայիփ Էրդողանը և Հունաստանի վարչապետ Կիրիակոս Միցոտակիսը համատեղ հայտարարությամբ են հանդես եկել երկրաշարժից հետո և հայտարարել են միմյանց օգնելու պատրաստակամության մասին։

## Ծանոթագրություններ

Կատեգորիա:2020 երկրաշարժեր
Կատեգորիա:21-րդ դարի երկրաշարժեր
Կատեգորիա:Երկրաշարժեր Թուրքիայում
Ջորջ Պապադոպուլոս

**Ջորջ Պապադոպուլոս** (, , ), ամերիկացի պետական գործիչ, Դոնալդ Թրամփի 2016 թվականի նախագահական ընտրարշավի քաղաքական խորհրդական։ Լոնդոնի միջազգային իրավունքի պրակտիկայի կենտրոնի էներգետիկայի և բնական պաշարների միջազգային իրավունքի կենտրոնի տնօրեն (2015 թվականից)։

## Կենսագրություն
Ջորջ Պապադոպուլոս ծնվել է Չիկագոյում (Իլինոյս, ԱՄՆ)՝ Սալոնիկի (Հունաստան) հույն ընտանիքում։

2009 թվականին ավարտել է Դե Պոլի համալսարանը՝ հումանիտար գիտությունների բակալավրի աստիճանով «Political Arts & Government» մասնագիտությամբ։

2010 թվականին Ջորջը Լոնդոնի համալսարանական քոլեջից ստացել է գիտության մագիստրոս Լոնդոնի համալսարանական քոլեջից և Լոնդոնի տնտեսագիտության և քաղաքական գիտությունների դպրոցից (Մեծ Բրիտանիա)` այլ մասնագիտությունների գծով։

2008 թվականի հունիս-օգոստոսին եղել է Ամերիկա-հունական ինստիտուտի հետազոտական վերլուծաբան։

2011-2015 թվականներին եղել է Հադսոնի ինստիտուտի գիտաշխատող։ Այս ժամանակահատվածում նա կենտրոնացել է Արևելյան Միջերկրական ծովի միջազգային հարաբերությունների վրա և կազմակերպել Միացյալ Նահանգների, Իսրայելի, Հունաստանի և Կիպրոսի աշխարհաքաղաքական հարաբերությունների զարգացման առաջին համաժողովը։

2012 թվականին նա ներկայացրել է ԱՄՆ-ը Շվեյցարիայի Ժնև քաղաքում գտնվող ՄԱԿ-ի մոդելում։

2015-2016 թվականներին եղել է Բեն Կարսոնի նախագահական նախընտրական արշավի խորհրդական։

201 թվականի մայիսին նա միացել է Դոնալդ Թրամփի նախագահական ընտրարշավին՝ որպես խորհրդական։ Մարտ-սեպտեմբեր ամիսներին Ջորջը ներկայացրել է Թրամփի և ռուս քաղաքական գործիչների հանդիպման առնվազն վեց հայտ, որին մայիսին մեկ անգամ մերժեց Փոլ Մանաֆորտը։ Սեպտեմբերին Ջորջը հարցազրույց է տվել ռուս-ամերիկյան հարաբերությունների մասին ռուսական «Ինտերֆաքս» լրատվական գործակալությանը, որում ասել էր, որ Բարաք Օբաման խոստացել է համագործակցել Ռուսաստանի հետ, բայց չի կատարել այն։

2017 թվականի հոկտեմբերին սենատոր Ռիչարդ Բուրը՝ ԱՄՆ Սենատի 2016 թվականի ԱՄՆ նախագահական ընտրություններին Ռուսաստանի հնարավոր միջամտությունը հետաքննող հանձնաժողովի ղեկավարը, ասել է, որ իր ղեկավարած հանձնաժողովը հետաքրքրված է Պապադոպուլոսով, մասնավորապես իրեն ուղարկված նամակներով, երբ նա փորձել է պայմանավորվել Թրամփի և Ռուսաստանի նախագահ Վլադիմիր Պուտինի հանդիպումը։ Վլադիմիր Պուտին։ Հոկտեմբերի 5-ին նա խոստովանեց, որ կեղծ տեղեկություններ է տվել ՀԴԲ գործակալներին։ Հոկտեմբերի 30-ին գործը վերաբացվել է Մանաֆորտի դեմ մեղադրական եզրակացությունից հետո։

2017 թվականից եղել է Միացյալ Նահանգների նախագահի էներգետիկայի և քաղաքականության անկախ խորհրդական։

Հանդես է գալիս Կրետե կղզում ամերիկյան ռազմական նավատորմի տեղակայման և ՆԱՏՕ-ին Կիպրոսի անդամակցության օգտին։

Նախագահի բիզնեսի միջազգային խորհրդատվական խորհրդի (Կիպրոս) անդամ է։

Տիրապետում է անգլերենին և հունարենին, ինչպես նաև տարբեր աստիճանի ֆրանսերենի և արաբերենի։

## Ծանոթագրություններ

Կատեգորիա:Ամերիկացի պետական գործիչներ